**Vedtægt for samarbejde mellem sognene i**

**Gladsaxe-Herlev provsti**

**Samarbejdet vedrører finansiering af udgifterne til teologisk rejsekursus for provstiets præster i 2017.**

Samarbejdet sker i henhold til §42 a og § 43 a i lov om menighedsråd og §5, stk. 6 og 7, og § 17 g stk. 4 i lov om folkekirkens økonomi.

§ 1. Samarbejdsaftalen omfatter finansiering af et teologisk rejsekursus for provstiets præster i 2017

§ 2. Budgetsamrådet beslutter finansieringen af kurset med kvalificeret flertal af de vægtede menighedsrådsstemmer jvf. § 5, stk. 6 og 7, 1. punkt i lov om folkekirkens økonomi.

§ 3. Udgiften til kurset afholdes af provstiudvalgskassen jvf. § 17 g stk. 4 i lov om folkekirkens økonomi.

§ 4. Provstiudvalget budgetterer og fører tilsyn med udgiften til det vedtagne samarbejde.

§ 5. Uenighed om fortolkning af denne vedtægt afgøres af provstiudvalget. Provstiudvalgets afgørelse kan indbringes for stiftsøvrigheden.

§ 6. Vedtægten træder i kraft efter vedtagelse på budgetsamrådene i Herlev d. 6. september 2016 og i Gladsaxe d. 7. september 2016.

§ 7. Aftalen ophører, såfremt der på et efterfølgende budgetsamråd ikke er kvalificeret flertal for en videreførelse af aftalen.

§ 8. Vedtægten offentliggøres på Gladsaxe-Herlev provstis og Helsingør stifts hjemmesider.

Vedtaget på budgetsamråd i Herlev d. 6. september 2016.

Vedtaget på budgetsamråd i Gladsaxe d. 7. september 2016.

Peter Senbergs, Provst.